Γονείς: Συμβουλές για γονείς μαθητών\nΣυμβουλές για γονείς μαθητών\nΔιατηρούμε την δύναμη και την αισιοδοξία μας. Αναγνωρίζουμε τα δυνατά μας σημεία. Η πανδημία είναι μια παροδική κατάσταση και θα τελειώσει γρήγορα, εφόσον χειριστούμε την κατάσταση με σύνεση, ψυχραιμία και υπευθυνότητα.\nΤηρούμε τις αποστάσεις, περιορίζουμε τις μετακινήσεις, προσέχουμε τους εαυτούς μας και τους γύρω μας (προσωπική υγιεινή, πλύσιμο χεριών, χρήση μάσκας σε χώρους συνάθροισης - συνωστισμού).\nΕίμαστε όλοι μαζί. Ακόμα και τις δύσκολες καταστάσεις τις κάνουμε ευκολότερες. όταν είμαστε ενωμένοι και δικτυωμένοι με όλες τις πηγές στήριξης που διαθέτουμε (οικογένεια, φιλικό περιβάλλον, ευρύτερο κοινωνικό περιβάλλον, κοινωνικούς φορείς υποστήριξης).\nΜοιραζόμαστε τα συναισθήματά μας και αναγνωρίζουμε ότι είναι φυσιολογικό να υπάρχουν έντονες συναισθηματικές αντιδράσεις κάτω από αγχογόνες συνθήκες και καταστάσεις που επηρεάζουν την καθημερινότητά μας.\nΑναζητούμε βοήθεια ειδικού, αν νιώσουμε ότι χάνουμε τον έλεγχο και δεν μπορούμε να διαχειριστούμε ικανοποιητικά την καθημερινότητα αλλά και θέματα που σχετίζονται με την σωματική και ψυχική μας υγεία.\nΑντιμετωπίζουμε με ψυχραιμία την περίπτωση που εμείς ή πρόσωπο της οικογένειάς μας νοσήσει. Τηρούμε τις οδηγίες σχετικά με την ενδεδειγμένη αντιμετώπιση της κάθε περίπτωσης.\nΣυνεχίζουμε τα σχέδιά μας για τους μελλοντικούς μας στόχους, κάτι το οποίο αποτελεί κινητήρια δύναμη.\nΣυμβουλές προς γονείς για μαθητές με ηλικιακή κατανομή\nΟι γονείς χρειάζεται να εξοικειώσουν τα παιδιά με τη χρήση ηλεκτρονικών μέσων (ηλεκτρονικών υπολογιστών και tablets), ώστε να πραγματοποιείται απρόσκοπτα η επικοινωνία μεταξύ νηπίων και εκπαιδευτικών.\nΧρειάζεται σαφής διαχωρισμός από τους γονείς μεταξύ χρήσης των ηλεκτρονικών μέσων για εκπαίδευση από τη χρήση για ψυχαγωγία (την οποία τα περισσότερα παιδιά έχουν ως αναφορά).\nΟι γονείς είναι απαραίτητο να εξηγήσουν με απλά λόγια στα παιδιά τη νέα πραγματικότητα στην εκπαίδευση και τη ζωή τους γενικότερα, ώστε αυτή να γίνει μέρος της καθημερινότητάς τους.\nΑναγκαία είναι η συνέπεια και η οριοθέτηση του παιδιού στο καθημερινό πρόγραμμα τηλεκπαίδευσης που πραγματοποιείται από τον εκπαιδευτικό.\nΧρειάζεται να ενθαρρύνεται η συχνή επαφή του εκπαιδευτικού με το νήπιο με κάθε διαθέσιμο μέσο, προκειμένου να μη χαθεί η σχέση που είχε οικοδομηθεί πριν την πανδημία.\nΟ γονιός είναι ο διάμεσος και ο απαραίτητος συνδετικός κρίκος μεταξύ σχολείου και σπιτιού. Αναγκαία είναι η καλή διάθεση και η συνεργασία κατά τη διεκπεραίωση σχολικών εργασιών.\nΧρειάζεται να ενθαρρύνεται η επαφή του νηπίου με τους συμμαθητές του τηλεφωνικά ή με άλλο διαθέσιμο μέσο, ώστε να μην περιοριστούν οι κοινωνικές του δεξιότητες.\nΠαιδική ηλικία (Δημοτικό Σχολείο)\nΑναγκαία είναι η σαφής και συχνή αναφορά από τους γονείς στην αναγκαιότητα και τη χρησιμότητα της τηλεκπαίδευσης σε περιόδους κρίσης καθώς και στον τρόπο με τον οποίο πραγματοποιείται.\nΙδιαίτερα στις μικρές ηλικίες, απαραίτητη είναι η επίδειξη συνέπειας από πλευράς των γονιών σχετικά με την τήρηση του καθημερινού σχολικού προγράμματος, καθώς και η εδραίωση ρουτίνας (τρώμε πρωινό, κάνουμε την εργασία μας, διαβάζουμε την ιστορία που μας έστειλε η δασκάλα, ξεκουραζόμαστε λίγο κ.τ.λ.).\nΟι γονείς χρειάζεται να επιλύουν κάθε απορία των μαθητών σχετικά με τη νέα πραγματικότητα και τη χρήση τηλεκπαίδευσης, ώστε τα παιδιά να αισθανθούν άνετα να μοιραστούν με τους ίδιους, τους φόβους και τις ανησυχίες τους.\nΧρήσιμη είναι η εξ αποστάσεως συνεργασία μεταξύ συμμαθητών κατά τη διεκπεραίωση σχολικών εργασιών για την ενίσχυση των κοινωνικών δεξιοτήτων.\nΗ τήρηση του καθημερινού σχολικού προγράμματος δεν αποκλείει την επαφή των μαθητών με τη φύση, σε περιοχές που αυτή είναι εφικτή, ως αφόρμηση για την κατάκτηση νέας γνώσης.\nΟι εκπαιδευτικοί οφείλουν να υποστηρίζουν με οποιονδήποτε τρόπο τις οικογένειες που αντιμετωπίζουν δυσκολίες στη σύνδεσή τους με το διαδίκτυο ή στη χρήση του ηλεκτρονικού υπολογιστή, εφόσον έχουν τις κατάλληλες γνώσεις.\nΑπαραίτητη είναι η ενίσχυση της αυτονομίας και της ανεξαρτητοποίησης των παιδιών κατά την παρακολούθηση των μαθημάτων, σε όποιες περιπτώσεις είναι αυτό δυνατό, ώστε οι γονείς να ακολουθούν και εκείνοι το παράλληλο καθημερινό τους πρόγραμμα.\nΕφηβική ηλικία (Γυμνάσιο-Λύκειο)\nΟι μαθητές κατά τη διάρκεια της εφηβείας έρχονται αντιμέτωποι με ποικίλες αλλαγές στο σώμα τους, στα συναισθήματα και στη διάθεσή τους. Αυτή η διαδικασία, παράλληλα με το άγχος της σχολικής επίδοσης και των διαπροσωπικών επαφών, χρειάζεται επίδειξη μεγάλης υπομονής και κατανόησης από πλευράς γονέων.\nΑπαραίτητη είναι η υπενθύμιση των σχολικών υποχρεώσεων και η παρακολούθηση του προγράμματος τηλεκπαίδευσης σε καθημερινή βάση.\nΓια την αποφυγή εντάσεων στο σπίτι, χρήσιμη είναι η αποφόρτιση των μαθητών με εξωσχολικού τύπου δραστηριότητες, τις οποίες μπορούν να κάνουν και μόνοι.\nΑπαραίτητη είναι η ενθάρρυνση της επικοινωνίας του μαθητή με έναν καθηγητή εμπιστοσύνης, ώστε να προστατευθεί η έως τώρα καλή σχέση μεταξύ παιδιού και σχολείου.\nΟι γονείς οφείλουν να παρακολουθούν τη σωστή τήρηση ενός προγράμματος ύπνου-διατροφής-άσκησης που θα ενισχύει τις γνωστικές διεργασίες και θα καλύπτει τις αυξημένες ανάγκες της εφηβικής ηλικίας.\nΟι γονείς καλό θα ήταν να παραμένουν ψύχραιμοι και ρεαλιστικοί αναφορικά με τη νέα κατάσταση, καθώς αποτελούν το βασικό πρότυπο και σημείο αναφοράς για τα παιδιά τους.\nΑπαραίτητες είναι οι συχνές συζητήσεις μεταξύ γονέων και παιδιών αναφορικά με την τηλεκπαίδευση, ώστε να δίδονται συμβουλές και να επιλύονται απορίες, εάν είναι δυνατόν.\nΧρήσιμες είναι οι μικρές διαδικτυακές ομάδες με συμμαθητές κατά τη διάρκεια της σχολικής διαδικασίας.\nΟ δεσμός σχολείου και οικογένειας μαθητή χρειάζεται να παραμείνει πολύ ισχυρός, ώστε οι γονείς να υποστηρίξουν κατά το μέγιστο δυνατόν τα παιδιά τους.\nΤο γνωστικό υλικό, που δίνεται από το σχολείο αλλά και που χρησιμοποιούν οι γονείς στο σπίτι, χρειάζεται να είναι εξαιρετικά προσαρμοσμένο στις ιδιαίτερες ανάγκες των μαθητών.\nΑναγκαία είναι η διαρκής επίβλεψη και επιτήρηση της μαθησιακής διαδικασίας.\nΑπαραίτητη είναι η επαφή των μαθητών με τη φύση και με κάθε τύπου εξωσχολική δραστηριότητα, ώστε να αποφορτίζονται σε τακτική βάση.\nΩφέλιμη είναι η καθημερινή συζήτηση που καθησυχάζει τα παιδιά και ελαχιστοποιεί τους φόβους τους.\nΣε περίπτωση που χρειαστεί να περιοριστούμε στο σπίτι\nΑναδιαμορφώνουμε το σπίτι μας.\nΒάζουμε πρόγραμμα και οργανώνουμε την ημέρα μας.\nΦτιάχνουμε την απαραίτητη καθημερινή μας ρουτίνα.\nΚινούμαστε και γυμναζόμαστε όσο πιο συχνά μπορούμε, ακόμη και με διαδικτυακά προγράμματα με τη συμμετοχή όλης της οικογένειας.\nΠροωθούμε εναλλακτικούς τρόπους επικοινωνίας των παιδιών με την ομάδα των συνομηλίκων, χωρίς σωματική εγγύτητα αλλά με ευκαιρίες κοινωνικής συνδιαλλαγής (ηλεκτρονικές πλατφόρμες, διαδίκτυο, με την ανάλογη εποπτεία κ.λπ.).\nΔημιουργούμε ευκαιρίες ενίσχυσης του δεσμού μεταξύ των μελών της οικογένειας. Περισσότερος ποιοτικός χρόνος, διανθισμένος με ομαδικές δημιουργικές δραστηριότητες, συζητήσεις, κοινό σχεδιασμό ομαδικών και ατομικών στόχων.\nΓινόμαστε ευρηματικοί και δημιουργικοί. Καταπιανόμαστε με δραστηριότητες που μας ευχαριστούν (μουσική, μαγειρική, χορό, διάβασμα, συγγραφή, ζωγραφική κ.τ.λ.). Προωθούμε στα παιδιά την ενασχόληση με ένα νέο hobby κ.λπ.\nΠροσανατολίζουμε την ενέργεια και τις προσδοκίες των παιδιών στο εγγύς μέλλον με στόχο τη διατήρηση της εγρήγορσης και της στοχοθέτησης.\nΚαλό είναι, στο ενδεχόμενο πολύωρου συγχρωτισμού όλης της οικογένειας, να προβλέπεται χώρος και χρόνος για το κάθε μέλος προκειμένου να διατηρηθούν οι ισορροπίες, ιδιαίτερα εάν πρόκειται για οικογένειες με εφήβους.\nΦΟΡΕΙΣ ΠΟΥ ΜΠΟΡΟΥΝ ΝΑ ΜΕ ΥΠΟΣΤΗΡΙΞΟΥΝ ΣΕ ΠΑΝΕΛΛΑΔΙΚΟ ΕΠΙΠΕΔΟ\nΓραμμές υποστήριξης παιδιών και εφήβων\n«Γραμμή SOS 1056»: Η Γραμμή είναι διαθέσιμη καθημερινά, όλο το 24ωρο, με κλήση άνευ χρέωσης από κινητό και σταθερό.\nΓραμμή στήριξης Παιδιών και Εφήβων: Εταιρεία Ψυχοκοινωνικής Υγείας του Παιδιού και του Εφήβου. Στήριξη, συμβουλές και βοήθεια σε 16 παιδιά και έφηβους έως 18 χρονών. Δευτέρα - Παρασκευή, 14.00 έως 20.30. Τηλ.: 116 111\nΤηλεφωνική Γραμμή "Μαζί για το Παιδί": Δωρεάν Συμβουλευτική στήριξη για την ψυχική υγεία των Παιδιών, την άσκηση βίας μέσα στην οικογένεια, τα παιδιά με ειδικές ανάγκες. Τηλ : 11525\nΓραμμές υποστήριξης γονέων\nΓραμμή-σύνδεσμος για γονείς : Εταιρεία Ψυχοκοινωνικής Υγείας του Παιδιού και του Εφήβου. Στήριξη, συμβουλές και βοήθεια αποκλειστικά σε γονείς και ενήλικες για προβλήματα ψυχικής υγείας παιδιών και εφήβων. Δευτέρα - Παρασκευή, 9:30 έως 20.30, Σάββατο 9:30 έως 14:00. Τηλ.: 801 801 1177.\nΕθνικό Κέντρο Κοινωνικής Αλληλεγγύης. Συμβουλευτικές υπηρεσίες για οικογενειακά και ψυχολογικά προβλήματα. Όλο το εικοσιτετράωρο. Τηλ: 197\nΕθνική Γραμμή Παιδικής Προστασίας: Τηλ :1107. Άμεση ενημέρωση και επείγουσα συμβουλευτική, ψυχολογική και κοινωνική στήριξη για παιδιά και γονείς. Καθημερινά, όλο το 24ωρο.\nΓραμμή Σύνδεσμος. Γραμμή βοήθειας για γονείς, εκπαιδευτικούς και οποιονδήποτε ενήλικα θέλει να μιλήσει για κάποιο θέμα που τον απασχολεί σε σχέση με ένα παιδί ή έναν έφηβο. Τηλ.: 801 801 1177 (μία αστική μονάδα από σταθερό τηλέφωνο) Δευτέρα – Παρασκευή, 9:30 – 20:30. Ιστοσελίδα: http://www.tilefonikigrammi.gr\nΓραμμές υποστήριξης για ψυχικά ευάλωτο πληθυσμό\nΓραμμή παρέμβασης για την αυτοκτονία : Κλίμακα. Τηλ : 1018 – 24ωρη γραμμή. http://suicide-help.gr/.\nΓραμμή Βοήθειας για την Κατάθλιψη: Τηλ : 1034 Δευτέρα έως Παρασκευή, 9:00 – 21:00.\nΕθνική Τηλεφωνική Γραμμή για ηλικιωμένους – Γραμμή Ζωής SOS Συμβουλευτική σε ηλικιωμένους, στα παιδιά τους ή/και το συγγενικό τους περιβάλλον. Τηλ :1065. Καθημερινά, όλο το 24ωρο.\nΓραμμές υποστήριξης γυναικών θυμάτων κακοποίησης\nΤηλεφωνική Γραμμή SOS : 15900 για γυναίκες, θύματα βίας . Η γραμμή λειτουργεί στα Ελληνικά, τα Αγγλικά, τα Γαλλικά, για να βοηθήσει κάθε γυναίκα, ενήλικη ή ανήλικη που έχει πέσει θύμα βίας.\nΓραμμή SOS, χωρίς χρέωση, κατά της οικογενειακής βίας. Η βία προτιμά τις Γυναίκες: Κέντρα Υποστήριξης. "Δίπλα σου". Γραμμή χωρίς χρέωση: 800 1188881. Από κινητό στο : 210 7786800.\nΚέντρο Εκπαιδευτικής και Συμβουλευτικής Υποστήριξης (ΚΕΣΥ) Σύρου. Παρέχει υποστήριξη στις σχολικές μονάδες και τα Ε.Κ. της περιοχής αρμοδιότητας του, διασφαλίζοντας την ισότιμη πρόσβαση όλων ανεξαιρέτως των μαθητών στην εκπαίδευση και την προάσπιση της αρμονικής ψυχοκοινωνικής τους ανάπτυξης και προόδου. Λειτουργεί Δευτέρα έως Παρασκευή. Βρίσκεται στην οδό Γ. Παπανδρέου 1, τηλ: 2281079624-627-628. E-mail: kesysyrou@sch.gr\nΚέντρο Εκπαιδευτικής και Συμβουλευτικής Υποστήριξης (ΚΕΣΥ) Νάξου. Παρέχει υποστήριξη στις σχολικές μονάδες και τα Ε.Κ. της περιοχής αρμοδιότητας του, διασφαλίζοντας την ισότιμη πρόσβαση όλων ανεξαιρέτως των μαθητών στην εκπαίδευση και την προάσπιση της αρμονικής ψυχοκοινωνικής τους ανάπτυξης και προόδου. Λειτουργεί Δευτέρα έως Παρασκευή. Βρίσκεται στην οδό Εγγαρές Νάξου (κτήριο πρώην Δημοτικού Σχολείου), τηλ: 2285062335. E-mail: kesynaxou@sch.gr\nΚέντρο Εκπαιδευτικής και Συμβουλευτικής Υποστήριξης (ΚΕΣΥ) Ρόδου. Παρέχει υποστήριξη στις σχολικές μονάδες και τα Ε.Κ. της περιοχής αρμοδιότητας του, διασφαλίζοντας την ισότιμη πρόσβαση όλων ανεξαιρέτως των μαθητών στην εκπαίδευση και την προάσπιση της αρμονικής ψυχοκοινωνικής τους ανάπτυξης και προόδου. Λειτουργεί Δευτέρα έως Παρασκευή. Βρίσκεται στην οδό Γ. Παπανδρέου 1, τηλ: 2241043195, email: kesyrodou@sch.gr\nΚέντρο Εκπαιδευτικής και Συμβουλευτικής Υποστήριξης (ΚΕΣΥ) Κω. Παρέχει υποστήριξη στις σχολικές μονάδες και τα Ε.Κ της περιοχής αρμοδιότητας του, διασφαλίζοντας την ισότιμη πρόσβαση όλων ανεξαιρέτως των μαθητών στην εκπαίδευση και την προάσπιση της αρμονικής ψυχοκοινωνικής τους ανάπτυξης και προόδου. Λειτουργεί Δευτέρα έως Παρασκευή. Βρίσκεται στην οδό Εμμ. Κιαπόκα & Σμύρνης, 85300, Ζηπάρι Κω, τηλ: 2242067189. E-mail: kesyko@sch.gr\nΚέντρο Εκπαιδευτικής και Συμβουλευτικής Υποστήριξης (ΚΕΣΥ) Καλύμνου. Παρέχει υποστήριξη στις σχολικές μονάδες και τα Ε.Κ. της περιοχής αρμοδιότητας του, διασφαλίζοντας την ισότιμη πρόσβαση όλων ανεξαιρέτως των μαθητών στην εκπαίδευση και την προάσπιση της αρμονικής ψυχοκοινωνικής τους ανάπτυξης και προόδου. Λειτουργεί Δευτέρα έως Παρασκευή. Βρίσκεται στην Ενορία Αγίου Αθανασίου, τηλ: 2243024515. E-mail: mail@kesy-kalymn.dod.sch.gr\nΘησέας Κυκλάδων. Επιδιώκει την προαγωγή της γενικότερης ψυχοκοινωνικής υγείας των νέων, μέσω μιας αμιγούς εκπαιδευτικής διαδικασίας. Παρέχει υποστήριξη σε γονείς και εκπαιδευτικούς, δημιουργεί δίκτυα συνεργασίας. Λειτουργεί καθημερινά. Βρίσκεται στην οδό Καποδιστρίου 22, Σύρος. Τηλ: 2281085149. E-mail: thiseask@otenet.gr.\nΚέντρο Κοινότητας Δήμου Σύρου-Ερμούπολης. Παρέχει συμβουλευτική και ψυχοκοινωνική στήριξη σε άτομα και οικογένειες, με στόχο την ενδυνάμωσή τους και (επαν)ένταξή τους στην τοπική κοινωνία, καθώς και ενημέρωση και παραπομπή τους σε διαθέσιμα κοινωνικά προγράμματα, σε τομείς όπως η απασχόληση, η εκπαίδευση, η πρωτοβάθμια φροντίδα υγείας κ.λπ. Λειτουργεί καθημερινά, Δευτέρα έως Παρασκευή, κατά τις ώρες 08.00-16.00. Βρίσκεται στην Ερμούπολη στον 1ο όροφο του δημοτικού κτηρίου που βρίσκεται στην οδό Κ. Μαρούλη & Μαυρομουστάκη 9. Το κτήριο είναι προσβάσιμο σε άτομα με κινητικά προβλήματα. Τηλ: 2281081001.\nΣυμβουλευτικό κέντρο Σύρου για την βία κατά των γυναικών. Παρέχει εξειδικευμένες υπηρεσίες πληροφόρησης και συμβουλευτικής στους τομείς: α) ψυχοκοινωνική και νομική στήριξη γυναικών θυμάτων βίας, β) νομική βοήθεια σε συνεργασία με τον Δικηγορικό Σύλλογο Σύρου. Λειτουργεί Δευτέρα έως Παρασκευή 08:00 – 16:00. Βρίσκεται στην οδό Φολεγάνδρου 2. Τηλ: 22810 76496. E-mail: ermoupoli@isotita.gr.\nΓενικό Νοσοκομείο Σύρου Βαρδάκειο και Πρώιο. Σκοπός του είναι η παροχή Πρωτοβάθμιας και Δευτεροβάθμιας φροντίδας υγείας στο πληθυσμό ευθύνης της Διοίκησης της 2ης Υγειονομικής Περιφέρειας Πειραιώς και Αιγαίου καθώς και σε ασθενείς που παραπέμπονται από άλλες Υ.ΠΕ. Λειτουργεί καθημερινά. Βρίσκεται στην οδό Γ. Παπανδρέου 2, τηλ: 2281360500. Τηλ για ραντεβού: 2281360523, ΚΕΦΙΑΠ: 2281360300. E-mail: info@vardakeio.gr\nΤελευταία τροποποίηση: Wednesday, 23 September 2020, 12:15 PM


Cine Tweets: Non Si Sevizia Un Paperino (1972)\n(«Don’t Torture A Duckling», «Σατανάδες Της Ακολασίας»)\nΘρίλερ της ιταλικής σχολής, του διαβόητου Λούτσιο Φούλτσι. Παρότι γυρισμένο στην ηλιόλουστη επαρχεία, έχει δημιουργήσει κατάλληλη ατμόσφαιρα με σασπένς και μπόλικες σπλατεριές. Η σκηνή του βασανισμού της μάγισσας θεωρείται πλέον κλασική. Επιπλέον, η παρουσία της Μπάρμπαρα Μπουσέ και της Φλορίντα Μπολκάν το ανεβάζουν επίπεδο.\nΣυμμετέχει και η Ειρήνη Παππά.\nΑναρτήθηκε από Γιώργος Καλαποθαράκος στις 8:31 π.μ.\nΕτικέτες ***1/2, 1972


Online Ψυχοθεραπεία - Συμβουλευτική μέσω Skype\nΆρθρα που Απαντούν σε Συχνές Ερωτήσεις, Συμβουλευτική\nOnline Ψυχοθεραπεία – Συμβουλευτική μέσω Skype. Τι πρέπει να ξέρω;\nΟ Πελάτης – Συμβουλευόμενος\nΌταν αρχίζετε το Skype για πρώτη φορά, ο κατάλογος επαφών σας θα είναι κενός. Για να βρει τους φίλους έτσι ώστε να μπορούν να προστεθούν στη Λίστα επαφών σας, επιλέγουμε την επιλογή Αναζήτησης… από τις επιλογές εργαλείων ή πιέζουμε το κουμπί στη γραμμή εργαλείων της Αναζήτησης. Ένα νέο παράθυρο αναζήτησης θα ανοίξει όπου μπορείτε να ψάξετε για τους φίλους από το όνομα, ή οποιεσδήποτε άλλες πληροφορίες που έχουν απαριθμήσει στο προσωπικό προφίλ τους.\n(Ενημερωθείτε για τον αριθμό λογαριασμού και για άλλες λεπτομέρειες της διαδικασίας, στέλνοντας e-mail στο: [email protected] ).\nΑπλά, μετά την κατάθεση των χρημάτων να μας ενημερώσετε μέσω e-mail ([email protected]), για την επιβεβαίωση της κατάθεσής σας.


Νέος πρόεδρος του ΣτΕ ο Αθ. Ράντος- Η διαδρομή του στο Ανώτατο Δικαστήριο – Dikastiko.gr\nΟ αρχαιότερος αντιπρόεδρος του Συμβουλίου Επικρατείας , Αθανάσιος Ράντος είναι από σήμερα ο νέος πρόεδρος του Συμβουλίου Επικρατείας μετά από απόφαση του Υπουργικού Συμβουλίου.\nΤην επιλογή του κ. Ράντου ανακοίνωσε ο κυβερνητικός εκπρόσωπος Στ. Πέτσας:\nΟ κ.Ράντος, ένα πρόσωπο εξαιρετικά υψηλής αποδοχής στον νομικό κόσμο της χώρας, πέραν του γεγονότος ότι είναι ο αρχαιότερος αντιπρόεδρος , θεωρείται ένα από τα εμβληματικά πρόσωπα στο χώρο της Δικαιοσύνης. Η θητεία του θα είναι μεν βραχεία αφού αποχωρεί από το δικαστικό σώμα στις 30 Ιουνίου 2020 , πλην σηματοδοτεί μια ηθική αποκατάσταση για τον ίδιο , καθώς υπέστη ανοίκειες επιθέσεις (άσχετες με τα δικαστικά του καθήκοντα) κατά τη διαρκεια της δίκης για τις τηλεοπτικές άδειες.\nΠρώτος σε ψήφους\nΟ κ. Ράντος , όπως εξ αρχής έγραψε το dikastiko.gr ήταν το μεγάλο φαβορί για την επομενη μέρα του Ανωτάτου Δικαστηρίου, και μάλιστα πλειοψήφησε στην διάσκεψη των Προέδρων κατά τη διαρκεια της ακρόασης των υποψηφίων για την Προεδρία του Συμβουλίου Επικρατείας.\nΣυγκεκριμένα ο κ. Ράντος συγκέντρωσε 16 ψήφους , η Σπυριδούλα Χρυσικοπούλου 7 ψήφους και οι Αϊρίν Σαρπ και Δημήτρης Σκαλτσούνης ισοψήφησαν.\nΕτικέτες: Αθ. ΡάντοςΝέοςΠρόεδροςΣτΕ\nΤην αυστηροποίηση των υφιστάμενων μέτρων απαγόρευσης κυκλοφορίας, προανήγγειλε ο κυβερνητικός εκπρόσωπος, Στέλιος Πέτσας, σε συνέντευξή του. "Τα αν λόγω μέτρα...\nΜια ψηφιακή πλατφόρμα μέσω της οποίας θα μπορούν οι πολίτες να παίρνουν πιστοποιητικά από τα δικαστήρια της χώρας, χωρίς την...


Το μυστικό: Λίλα Ψυχάρη: metabook: Μεταχειρισμένα βιβλία\nΜια ιστορία όπου τα πάντα συμβαίνουν. Μια μεγάλη οικογένεια που γνωρίζει την καταστροφή του ’22. Μετά τον ξεριζωμό εγκαθίστανται στην Αθήνα, όπου γεννιέται το ένα και μοναδικό τους παιδί, η Ελευθερία.\nΜία περίπλοκη ζωή όπου όλα όσα συμβαίνουν βρίσκονται στο προσκήνιο. Αυτά που μόνο με μυθιστόρημα μπορεί να μοιάζουν. Μπορεί όμως και κάπου εκεί να υπάρχουν κρυμμένες μικρές ή μεγάλες αλήθειες...\nΚανείς δεν ξέρει, μόνον ο γράφων...\nΣυγγραφέας: Λίλα Ψυχάρη


ΟΥΝΦΙΚΥΠ και τουρκικές προκλήσεις, στο επίκεντρο της συνάντησης ΠτΔ - Σπέχαρ\nΟ Πρόεδρος της Δημοκρατίας κ. Νίκος Αναστασιάδης δέχθηκε σήμερα, στο Προεδρικό Μέγαρο, την Ειδική Αντιπρόσωπο του ΓΓ των ΗΕ στην Κύπρο κα Ελίζαμπεθ Σπέχαρ, στην παρουσία του Υπουργού Εξωτερικών κ. Νίκου Χριστοδουλίδη, του Κυβερνητικού Εκπροσώπου κ. Πρόδρομου Προδρόμου και του διαπραγματευτή της ελληνοκυπριακής πλευράς κ. Ανδρέα Μαυρογιάννη.\nΜετά τη συνάντηση, η κα Σπέχαρ δήλωσε στους δημοσιογράφους ότι «ήταν μια πολύ καλή συνάντηση. Καλύψαμε ένα αριθμό θεμάτων ενόψει της επικείμενης συνεδρίας του Συμβουλίου Ασφαλείας τον Ιούλιο (για την ΟΥΝΦΙΚΥΠ). Έτσι όλα καλά. Ήταν μια εποικοδομητική συνάντηση και προσβλέπω στο να συνεχίσω τον διάλογο με τον κ. Αναστασιάδη».\nΣε δηλώσεις του στους δημοσιογράφους, στο Προεδρικό Μέγαρο, ο Εκπρόσωπος είπε ότι «ο Πρόεδρος της Δημοκρατίας είχε συνάντηση με την Ειδική Αντιπρόσωπο του Γενικού Γραμματέα του ΟΗΕ στην Κύπρο κα Ελιζαμπεθ Σπέχαρ.\nΣτη διάρκεια αυτής της συνάντησης που γίνεται ενόψει και των προετοιμασιών για την έκθεση το καλοκαίρι για την ειρηνευτική δύναμη, ο Πρόεδρος ανέπτυξε στην κα Σπέχαρ τα προβλήματα που δημιουργούνται και προκύπτουν από τις παράνομες ενέργειες της Τουρκίας εναντίον της Κυπριακής Δημοκρατίας στη θάλασσα.\nΌσον αφορά στα Μέτρα Οικοδόμησης Εμπιστοσύνης (ΜΟΕ), ο Πρόεδρος υπενθύμισε ότι από ένα κατάλογο 21 προτάσεων, 21 μέτρων, τα οποία έχει προ καιρού υποβάλει στην τουρκοκυπριακή πλευρά, δεν έχει λάβει μέχρι τώρα οποιαδήποτε απάντηση.\nΓια την ΟΥΝΦΙΚΥΠ, ο Πρόεδρος τόνισε την ανάγκη παρουσίας της, «πόσω μάλλον από την ώρα που εκδηλώνονται αυτές οι ενέργειες της Τουρκίας και δημιουργούνται αυτές οι προκλήσεις επί τόπου».\nΕρωτηθείς αν υπάρχουν πιέσεις για αλλαγή των όρων αποστολής της ΟΥΝΦΙΚΥΠ, ο Εκπρόσωπος είπε ότι «το σκηνικό είναι γνωστό, υπάρχουν κάποιες προτάσεις και προθέσεις για την αναθεώρηση των ειρηνευτικών δυνάμεων διεθνώς, όχι μόνο στην Κύπρο.\nΣτην Κύπρο, όμως, είμαστε σε μια φάση όπου ο Γενικός Γραμματέας του ΟΗΕ αναπτύσσει μια πρωτοβουλία για επανέναρξη των διαπραγματεύσεων. Πιστεύουμε και υπογραμμίζουμε ότι ενόσω διαρκεί η τουρκική κατοχή και ενόσω έχουμε περιστατικά όπως αυτά που γνωρίσαμε τελευταία τόσο στη γραμμή αντιπαράθεσης αλλά και με τις σημερινές επιθετικές προκλήσεις εις βάρος της Κυπριακής Δημοκρατίας από την Τουρκία, είναι επιτακτική η ανάγκη [ανανέωσης της θητείας], αφού η ΟΥΝΦΙΚΥΠ παίζει ένα σταθεροποιητικό ρόλο στην Κύπρο.\nΗ συζήτηση θα ξαναγίνει στο Συμβούλιο Ασφαλείας. Εμείς πιστεύουμε ότι και με τη συνδρομή των Ηνωμένων Εθνών θα ανανεωθεί η θητεία της ΟΥΝΦΙΚΥΠ».\nΣε παρατήρηση δημοσιογράφου ότι ο Γενικός Γραμματέας των Ηνωμένων Εθνών σε εκθέσεις του για το Κυπριακό αναπτύσσει μια λογική για τα ενεργειακά και ερωτηθείς αν η Κυπριακή Δημοκρατία ζητεί να καταγραφεί από τα Ηνωμένα Έθνη ποιος δημιουργεί τα προβλήματα, ο Εκπρόσωπος είπε ότι «τα ζητήματα αυτά της ενέργειας ουδέποτε ήταν μέρος της συζήτησης για το Κυπριακό και ούτε μπορεί να είναι. Ο Πρόεδρος της Δημοκρατίας σήμερα έχει υπογραμμίσει ότι τα προβλήματα που δημιουργεί αυτή η εντελώς παράνομη, αντίθετη με το διεθνές δίκαιο και που παραβιάζει ιδιαίτερα τη Συνθήκη των Ηνωμένων Εθνών για το Δίκαιο της Θάλασσας, είναι τακτική της Τουρκίας».\nΣε ερώτηση αν η κα Σπέχαρ μετέφερε κάτι καινούριο για τους όρους αναφοράς, ο κ. Προδρόμου είπε ότι «η προσπάθεια για επανέναρξη των διαπραγματεύσεων γίνεται μέσω της Ειδικής Συμβούλου του Γενικού Γραμματέα των Ηνωμένων Εθνών κας Λουτ.\nΘέλω να υπενθυμίσω ότι ο Πρόεδρος της Δημοκρατίας, πρόσφατα στη συνάντηση του με τον Γενικό Γραμματέα των Ηνωμένων Εθνών στο Πεκίνο, επανέλαβε την ετοιμότητα του συζητώντας μάλιστα και κάποιους υποβοηθητικούς, εναλλακτικούς τρόπους, όπως μια κοινή συνάντηση του με τον κ. Ακκιντζί στην παρουσία της κας Λουτ, όπως θα ήταν ενδεχομένως – αν το αποφασίσουν και το θεωρήσουν χρήσιμο τα Ηνωμένα Έθνη – μια συνάντηση, όπως έγινε στο Κραν Μοντανά, άτυπη, με σκοπό να διευκολύνει την επανέναρξη των διαπραγματεύσεων, να είναι γνωστό με ποιο τρόπο και με ποια ύλη θα γίνουν οι διαπραγματεύσεις.\nΗ ετοιμότητα του Προέδρου έχει κατατεθεί στα Ηνωμένα Έθνη, εκείνο που περιμένουμε είναι τη στάση της τουρκικής πλευράς και ιδιαίτερα τη στάση της Τουρκίας, η οποία είδαμε ότι όλο το προηγούμενο διάστημα κωλυσιεργούσε και παρέπεμπε σε μελλοντικό χρόνο την οποιαδήποτε διαπραγμάτευση».\nΣε ερώτηση αν υπάρχει ενημέρωση ότι θα επανέλθει η κα Λουτ σύντομα στην Κύπρο, ο Εκπρόσωπος είπε «όχι, δεν υπάρχει κάτι νεότερο ως προς αυτό».\nPrevious Με λυγμούς, ανακοίνωσε την παραίτησή της η Τερέζα Μέι\nNext Καταγγελία ΣΟΚ 14χρονης: Την κακοποιούσε σεξουαλικά ο παππούς της\nΠτΔ: Ιδιαίτεροι δεσμοί μεταξύ Κυπρίων και Μακεδονίας, Κυπρίων και Θεσσαλονίκης Στους αδελφικούς δεσμούς ανάμεσα σε …


Επενδύσεις έως €6,5 δισ. στα ξενοδοχεία έως το 2023| newmoney\nΕπενδύσεις έως €6,5 δισ. στα ξενοδοχεία έως το 2023\nΙανουάριος 30, 2020 7:08 πμ\nΤτΕ: Ο τουρισμός έφερε €16.1 δισ. το πρώτο 9μηνο του 2019\nΠρόσκληση στους ξένους επενδυτές απηύθυνε από το Παρίσι ο υπουργός Τουρισμού, συστήνοντας τον κλάδο του τουρισμού ως την «ατμομηχανή» της ελληνικής οικονομίας - Σε υψηλά επίπεδα ο τουρισμός μεταξύ Ελλάδας και Γαλλίας\nΣτα 6,5 δισ. ευρώ αναμένεται να φθάσουν οι επενδύσεις στα ελληνικά ξενοδοχεία έως το 2023, με τον ελληνικό τουρισμό να προσφέρει πεδίο δόξης λαμπρό, όχι μόνο για τους εγχώριους αλλά και τους ξένους επενδυτές.\nΣτο πλαίσιο αυτό, πρόσκληση στους ξένους επενδυτές απηύθυνε από το Παρίσι ο υπουργός Τουρισμού κ. Χάρης Θεοχάρης, συστήνοντας τον κλάδο ως την «ατμομηχανή» της οικονομίας.\n«Έχουν ήδη γίνει πολλά. Οι επενδύσεις που έχουν γίνει τα τελευταία τέσσερα χρόνια στα ξενοδοχεία, οι μισές εκ των οποίων σε ξενοδοχεία 4 και 5 αστέρων, έχουν φτάσει τα 5 δισ. ευρώ, ενώ μέχρι το 2023 θα ανέλθουν στα 6- 6,5 δισ. ευρώ. Επίσης έχουν ήδη αναβαθμιστεί αεροδρόμια και γίνονται και νέα έργα αναβάθμισης στο Ελευθέριος Βενιζέλος. Και υπάρχουν ακόμη ευκαιρίες. Ο τουρισμός και η αύξησή του έχουν δημιουργήσει ενδιαφέρον για μια δεκάδα επόμενων αεροδρομίων, που ανάλογα με τον προγραμματισμό του Υπουργείου Μεταφορών και Υποδομών σε συνεργασία με τον ιδιωτικό τομέα θα μπορούσαν να αναπτυχθούν και αυτά, όπως το Ελ. Βενιζέλος και τα 14 αεροδρόμια της Fraport». Από το Παρίσι, ο κ. Θεοχάρης αναφέρθηκε και στο γεγονός ότι «η κρίση έχει αφήσει αρκετές μονάδες με προβλήματα, με προβληματικά δάνεια και εκεί υπάρχει η ευκαιρία κάποιος να δραστηριοποιηθεί».\nΜε βάση τα νούμερα που παρουσιάστηκαν στο Παρίσι, ήδη ο ελληνικός τουρισμός αντιστοιχεί σε περίπου 25% των εξαγωγών της χώρας. «Είναι περισσότερο από το 10% του ΑΕΠ από άμεσα έσοδα, από συναλλαγματικά έσοδα από τον εισερχόμενο τουρισμό. Και 25-30% σε έμμεσα έσοδα, από τον εσωτερικό τουρισμό και έμμεσες συνέπειες του τουρισμού».\nΤα νούμερα Ελλάδας – Γαλλίας\nΠάντως, ο τουρισμός μεταξύ Ελλάδας και Γαλλίας βρίσκεται αυτή την στιγμή σε υψηλά επίπεδα.\nΤο 2019 επισκέφτηκαν τη χώρα μας πάνω από 1,8 εκατομμύρια Γάλλοι τουρίστες, περίπου 300.000 περισσότεροι από το 2017. Πρόκειται για μία αύξηση της τάξης του 7-8% στις αφίξεις και 14-15% στα έσοδα, συγκριτικά με την προηγούμενη χρονιά, που έφερε πάνω από 1 δισ. ευρώ έσοδα: Με βάση τα επίσημα στοιχεία του εντεκαμήνου του 2019, όπως τα καταγράφει η Τράπεζα της Ελλάδος, οι εισπράξεις από τη Γαλλία αυξήθηκαν κατά 14,7% και διαμορφώθηκαν στα 1,087 δισ. ευρώ. Ως προς το προφίλ των Γάλλων τουριστών προτιμούν τη χώρα μας, δεν προτιμούν όμως το μαζικό τουρισμό.


Ωράριο Διαγνωστικών Κέντρων για τις ημέρες των εορτών Χριστουγέννων και Πρωτοχρονιάς - Affidea Ελλάδος\nΩράριο Διαγνωστικών Κέντρων για τις ημέρες των εορτών Χριστουγέννων και Πρωτοχρονιάς\nΘα θέλαμε να σας ενημερώσουμε ότι την Παραμονή Χριστουγέννων και Πρωτοχρονιάς, τα διαγνωστικά κέντρα Affidea, πανελλαδικά, θα λειτουργήσουν από τις 6:30 έως τις 16:00.\nΤα Χριστούγεννα (25/12), την Πρωτοχρονιά (1/1) και τα Θεοφάνια (6/1) όλα τα κέντρα θα παραμείνουν κλειστά.\nΗ ομάδα της Affidea σας εύχεται Χρόνια Πολλά και ευτυχισμένος ο καινούργιος χρόνος!\nΑγαπητοί μας εξεταζόμενοι, Θα θέλαμε να σας ενημερώσουμε ότι την Παραμονή Χριστουγέννων και Πρωτοχρονιάς, τα διαγνωστικά κέντρα Affidea, πανελλαδικά, θα λειτουργήσουν από τις 6:30 έως τις 16:00. Τα Χριστούγεννα (25/12), την Πρωτοχρονιά (1/1) και τα Θεοφάνια (6/1) όλα τα κέντρα θα παραμείνουν κλειστά. Η ομάδα της Affidea σας εύχεται Χρόνια Πολλά και ευτυχισμένος ο καινούργιος […]


Ζωντανός με εύκολη νίκη! - Age Of Basketball\nHome / ΕΥΡΩΛΙΓΚΑ / Ζωντανός με εύκολη νίκη!\n28 March 2014\tΕΥΡΩΛΙΓΚΑ Leave a comment\nΟ Ολυμπιακός έπαιζε τα ρέστα του στην Ανδαλουσία, στο δεύτερο από τα τέσσερα «do or die» παιχνίδια που είχε στο Top-16 της Ευρωλίγκας, με τους πρωταθλητές Ευρώπης να στέκονται στο ύψος τους και να μην αφήνουν κανένα περιθώριο στη Μάλαγα από το ξεκίνημα του αγώνα για να κερδίσουν με 63-80. Ο Ολυμπιακός είχε το προβάδισμα και στα 40 λεπτά του αγώνα, με τον Σπανούλη να μπαίνει πολύ δυνατά στο ματς και μαζί με Μάντζαρη, Πετγουέι, Λοτζέσκι, να απλοποιούν τα πράγματα για την ομάδα τους.\nΟ Σπανούλης είχε 10 πόντους και 2 ασίστ στο πρώτο δεκάλεπτο του ματς, ο Ολυμπιακός μπήκε με 2-12 στο παιχνίδι και η Μάλαγα κυνηγούσε Χίμαιρες επί 40 λεπτά. Δεν πέρασε ποτέ μπροστά στο σκορ, η τελευταία ισοπαλία μετά το τζάμπολ ήταν στο… 2-2, με τη διαφορά να ανεβαίνει και πάνω από τους 20 πόντους. Η τελευταία φορά που η διαφορά στον αγώνα ήταν μονοψήφια ήταν στο 24ο λεπτό, όταν ο Ζόραν Ντράγκιτς σκόραρε με ντράιβ για να μειώσει σε 43-52. Ο Ολυμπιακός απάντησε με 6 πόντους από Λοτζέσκι και Πετγουέι και η Μάλαγα παραδόθηκε οριστικά.\nΟι «ερυθρόλευκοι» ανέβηκαν στο 6-6 με τη νίκη τους αυτή και βρίσκονται στην 4η θέση του ομίλου. Ο Παναθηναϊκός είναι στο 6-5 αλλά την Παρασκευή παίζει στη Βαρκελώνη, ενώ η Φενέρμπαχτσε είναι στο 5-6 και παίζει στην έδρα της με την Αρμάνι. Ο Ολυμπιακός συνεχίζει να μάχεται με τους δυο τους και τη Μάλαγα (5-7) για την πρόκριση. Με τη Μάλαγα έχει πλεονέκτημα στην ισοβαθμία με τις δύο νίκες, όπως και με τη Φενέρ. Αν ο Ολυμπιακός κλείσει το Top-16 με δυο ακόμα νίκες, τότε ξέρει ότι θα έχει τη Μάλαγα από κάτω του. Από εκεί και πέρα, θα μπορεί να υπολογίζει καλύτερα την κατάσταση μετά τα παιχνίδια της Παρασκευής, αφού προς το παρόν υπάρχει ένα ακόμα (εφιαλτικό για τον Ολυμπιακό) σενάριο για τετραπλή ισοβαθμία στο 8-6 σύμφωνα με το οποίο οι «ερυθρόλευκοι» μένουν εκτός. Αν ο Παναθηναϊκός χάσει στην Ισπανία ή η Φενέρ από την Αρμάνι, αυτό το σενάριο παύει από τώρα να υφίσταται και ο Ολυμπιακός με 2/2 στα τελευταία ματς του περνά στα προημιτελικά.\nΟ Ολυμπιακός ήταν καταπληκτικός στην επίθεση και τελείωσε τον αγώνα με 72% στα δίποντα (44% η Μάλαγα) και 38% στα τρίποντα (27% η Μάλαγα). Τα ριμπάουντ οι «ερυθρόλευκοι» τα έχασαν, 31-29 με τα επιθετικά στο 14-8, αλλά οι ασίστ είχαν χαώδη διαφορά, 10-22, και τα κλεψίματα 13-10.\nΟ Σπανούλης έδειξε το δρόμο στο ξεκίνημα με 10 πόντους στην πρώτη περίοδο και 2 ασίστ, έπαιξε 33 λεπτά και είχε 20 πόντους με 7/12 σουτ και 4 ασίστ. Ο Πετγουέι έκανε τη διαφορά στις ρακέτες, με 9 πόντους και 7 ριμπάουντ, ενώ ο Μάντζαρης είχε μόλις 2 πόντους χωρίς εντός παιδιάς καλάθι, αλλά 5 ριμπάουντ και 9 ασίστ, ενώ ο Λοτζέσκι είχε 18 πόντους και 3 ριμπάουντ με 8/12 σουτ. Ο Ολυμπιακός πήρε σκορ με πολύ καλά ποσοστά και από τους Σερμαντίνι, Ντάνστον, Παπαπέτρου (8 πόντοι με 3/5), Σλούκα, με την επίθεσή του να είναι για σεμινάριο στο ματς, σχεδόν σε κάθε επίθεση έβρισκε το σωστό τρόπο για να σπάσει την ισπανική άμυνα, οι 22 ασίστ με το 57% εντός παιδιάς το δείχνουν εύγλωττα αυτό.\nΟ Ολυμπιακός περιόρισε τον Σουάρεθ σε 2/9 σουτ (2/8 τρίποντα),τον Τούλσον σε 2/6, τον Κουζμίνσκας σε 1/6 τον Ντράγκιτς σε 4/9, τον Ούρτασουν σε 4/10. Και πέραν αυτών ο Καλογουέι είχε 2 πόντους με 0/1 σουτ εντός παιδιάς. Δηλαδή οι 5 που σούταραν περισσότερο στο ματς για τη Μάλαγα (πλην του Βάσκες) είχαν 13/40 σουτ.\nΤο παιχνίδι ξεκίνησε με τον Σερμαντίνι να βάζει τους πρώτους 4 πόντους του Ολυμπιακού από ασίστ του Σπανούλη, με τον Βάσκες να ισοφαρίζει στο ενδιάμεσο. Με τρίποντα από Παπαπέτρου και Σπανούλη ο Ολυμπιακός πήγε στο 2-10, με τον Σερμαντίνι να γράφει το 2-12 και τη Μάλαγα να έχει μείνει στους 2 πόντους στα πρώτα 4:30 του αγώνα. Μετά το τρίποντο του Σουάρεθ, Ντάνστον και Λοτζέσκι έφεραν το ματς στο 5-17 με τον Σπανούλη να γράφει το 5-20 με τρίποντο.\nΗ Μάλαγα έμοιαζε να συνήλθε από το αρχικό σοκ και με τον Γκρέιντζερ και τον Ντράγκιτς κατάφερε να μειώσει σε 13-24, για να σκοράρει τρίποντο ο Ούρτασουν για το 16-24. Ο Ολυμπιακός απάντησε με τον Λοτζέσκι ως το 18-30 στο ξεκίνημα της 2ης περιόδου. Η Μάλαγα έμεινε με τον Ούρτασουν και τον Στίματς στους 10 πόντους, 22-32, με τον Σουάρεθ να μειώνει σε 25-32. Μετά το καλάθι του Λοτζέσκι, ο Ούρτασουν με τον Στίματς και πάλι ήταν που μείωσαν σε 29-34 για τους Ισπανούς, που πλησίασαν μετά από πολύ ώρα στο -5.\nΤο τρίποντο του Σλούκα έγραψε το 30-39, με τη Μάλαγα να πλησιάζει και πάλι στο -5 με τον Ντράγκιτς για το 34-39, με τον Πετγουέι να κλείνει το ημίχρονο στο 34-41. Η Μάλαγα πλησίασε για τελευταία φορά στους 5 πόντους με το πρώτο καλάθι της επανάληψης, 36-41, αλλά ο Ολυμπιακός απάντησε με Σπανούλη και Μάντζαρη για το 36-45, με τον Λοτζέσκι να ανεβάζει τη διαφορά πάνω από τους 10 πόντους. Ο Γκρέιντζερ και ο Ντράγκιτς κατέβασαν τη διαφορά για τελευταία φορά κάτω από τους 10 πόντους, με ένα τρίποντο του Πετγουέι στο ενδιάμεσο, με τον Λοτζέσκι και τον Πετγουέι να γράφουν το 43-58 στο 27ο λεπτό.\nΗ Μάλαγα με τον Τούλσον και τον Σουάρεθ πλησίασε ως το 50-60, αλλά ο Ολυμπιακός έκλεισε το δεκάλεπτο με τρίποντο του Σπανούλη για το +13. Ένα τρίποντο του Ούρτασουν έγραψε το 53-63, με τον Σπανούλη και τον Λοτζέσκι να φέρνουν τον Ολυμπιακό στο 53-70. Η Μάλαγα με τον Βάσκες και τον Κουζμίνσκας μείωσε σε 59-73, αλλά από τον εκνευρισμό των παικτών του Πλάθα φαινόταν ότι δεν μπορούσαν να ξαναμπούν στο ματς. Ο Ολυμπιακός έλεγχε απόλυτα τον αγώνα, ο Παπαπέτρου είχε 5 πόντους μαζεμένους για το 59-78, με τη διαφορά να ανεβαίνει πάνω από τους 20 πόντους από τον Πετγουέι για το 59-80. Στο τελευταίο λεπτό οι Ισπανοί με τον Σαμπόνις μείωσαν στο τελικό 63-80, με τον κόσμο στις εξέδρες να χειροκροτεί τον Βασίλη Σπανούλη όταν τον απέσυρε ο Μπαρτζώκας.\nΤην ερχόμενη εβδομάδα ο Ολυμπιακός παίζει στην Τουρκία με την αδιάφορη βαθμολογικά Αναντολού Εφές. Οι «ερυθρόλευκοι» δίνουν άλλον ένα τελικό και θα πρέπει να είναι πολύ προσεκτικοί ώστε να πάρουν τη νίκη στο ματς αυτό. Η Εφές είναι στο 2-10, αλλά αυτό δεν σημαίνει ότι δεν μπορεί να δημιουργήσει προβλήματα στον Ολυμπιακό. Οι πρωταθλητές Ευρώπης πρέπει να εμφανιστούν σοβαροί για να πάρουν την 7η νίκη τους στον όμιλο και να κοιτάξουν μετά τον «εμφύλιο» της τελευταίας αγωνιστικής, που θα είναι, όπως όλα δείχνουν, ματς που θα κρίνει την πρόκριση.\nΟυνικάχα Μάλαγα (Πλάθα): Τοντόροβιτς, Σαμπόνις 2, Ούρτασουν 13 (2), Καλογουέι 2 (3ρ. 4ασ. 2κλ.), Σουάρεθ 8 (2τρ. 5ρ. 2ασ. 3κλ.), Γκρέιντζερ 6 (4ρ.), Βάσκες 6 (5ρ. 3κ.), Ενγκουιρανέ, Τούλσον 4, Κουζμίνσκας 2, Ντράγκιτς 10 (2τρ. 3ρ.), Στίματς 10 (4ρ.).\nΟλυμπιακός (Μπαρτζώκας): Πετγουέι 9 (1τρ. 7ρ.), Σερμαντίνι 6 (2ασ.), Ντάνστον 7 (4ρ. 3κλ.), Σπανούλης 20 (4τρ. 4ασ.), Παπαπέτρου 8 (2), Σλούκας 6 (1τρ. 4ρ. 2ασ.), Σίμονς 2, Μάντζαρης 2 (5ρ. 9ασ.), Καββαδάς 2, Λοτζέσκι 18 (1τρ. 3ρ. 2ασ.).\nΛεπτομέρειες που δεν ήταν στο πλευρό του…\nΣτην “πράσινη” ρακέτα


Newsorama: Η Κατερίνα Καινούργιου με το πιο θηλυκό σύνολο της άνοιξης\nΗ Κατερίνα Καινούργιου με το πιο θηλυκό σύνολο της άνοιξης\nΗ Κατερίνα Καινούργιου με το πιο θηλυκό σύνολο της άνοιξης - Βίντεο ντοκουμέντο: Ξεκαθάρισμα λογαριασμών μεταξύ ανηλίκων στον Εύοσμο - Πόλεμος στην Ουκρανία: Η Αυστραλία στέλνει πυροβόλα και πυρομαχικά - Τσουρέκι με γέμιση μερέντας σιροπιαστό !!! - 1.639 προσλήψεις ΕΠΟΠ: Δίμηνη παράταση έλαβαν οι αιτήσεις - Ουκρανία: Φόβοι για ντε φάκτο παγκόσμιο πόλεμο – Η Δύση στέλνει όπλα, η Μόσχα απειλεί με πυρηνικά και κόβει το αέριο - Δολοφονία Σκαφτούρου: Κάμερες ασφαλείας «έπιασαν» τους εκτελεστές - Πόλεμος στην Ουκρανία: Ο πόλεμος μπορεί να συνεχιστεί όλο το 2022, εκτιμάει σύμβουλός της ουκρανικής προεδρίας - Τραγωδία στο Ηράκλειο: Νεκρός 31χρονος αναβάτης μηχανής που έπεσε πάνω σε φοίνικα - Πόλεμος στην Ουκρανία: «Επικίνδυνη» η ρητορική της Ρωσίας περί Γ΄ Παγκοσμίου Πολέμου, σύμφωνα με τον Όστιν\nNewsorama > Γυναίκα > Μόδα > Η Κατερίνα Καινούργιου με το πιο θηλυκό σύνολο της άνοιξης\nΑν ψάχνεις ένα outfit για γάμο ή βάφτιση, η Κατερίνα Καινούργιου έχει την πιο στυλάτη λύση.\nΛίγες μέρες μας χωρίζουν από τον Μάιο, που θα είναι και ο πρώτος μήνας των γάμων, αλλά και των βαφτίσεων. Ως γνωστόν η άνοιξη και το καλοκαίρι, όταν δηλαδή ανοίγει ο καιρός, είναι η έναρξη του wdding season. Μετά και από δύο καλοκαίρια, που δεκάδες γάμοι αναβλήθηκαν λόγω των περιοριστικών μέτρων για την πανδημία του Covid 19, φέτος θα έχουμε ίσως τις περισσότερες προσκλήσεις από ποτέ.\nΕκτός από το ίδιο το ευχάριστο γεγονός, αφού όλοι ανυπομονούμε να γιορτάσουμε την ιδιαίτερη μέρα των αγαπημένων μας, υπάρχει και ο παράγοντας του τι θα βάλεις στην κάθε περίσταση. Ξεκινάει, δηλαδή, το κυνήγι του ιδανικού outfit καλεσμένης.\nΥπάρχουν, αρχικά να πούμε, κάποιοι κανόνες, που καλό θα ήταν να ακολουθήσεις πριν κάνεις την επιλογή σου. Να μην επιλέξεις δηλαδή κάτι υπερβολικά sexy ή σε καμία περίπτωση λευκό. Γενικά προσπαθούμε να είμαστε λαμπερές και stylish (όπως πάντα!), χωρίς να επισκιάζουμε την στιγμή των κεντρικών πρωταγωνιστών της ημέρας.\nΗ Κατερίνα Καινούργιου με το τέλειο μαύρο σύνολο.\nΗ Κατερίνα Καινούργιου επέλεξε στην πιο πρόσφατη ανάρτηση της στον προσωπικό της λογαριασμό στο Instagram, ένα μαύρο σύνολο σε κιπούρ δαντέλα, ιδανικό για μία τέτοιου είδους πρόσκληση. Το μαύρο είναι επίσης ένα διαχρονικό χρώμα, που μπορείς να αξιοποιήσεις και στην συνέχεια, φορώντας το όλο το καλοκαίρι.\nΠιο συγκεκριμένα, πρόκειται για ένα set με μία maxi tiered φούστα, με σκίσιμο στο πλάι και ένα ασορτί matching off shoulder top, με μακρύ φουσκωτό μανίκι. Το συγκεκριμένο look έχει έναν ρομαντισμό, τόσο λόγω του υφάσματος, όσο και λόγω της ίδιας της γραμμής του, που αναδεικνύει την μέση και τους ώμους.\nΗ Κατερίνα επέλεξε να το συνδυάσει με ένα ζευγάρι cowboy suede μποτάκια, για το concept της φωτογράφησης, ωστόσο εσύ φόρεσε το με ένα ζευγάρι coloerful strappy sandals, slingback γόβες ή platformed πέδιλα για πιο εντυπωσιακό αποτέλεσμα. Δώσε τον glam χαρακτήρα που θέλεις με τα αξεσουάρ, τα μαλλιά και το make up σου.\nΦέτος επένδυσε το budget σου σε ένα τέτοιου τύπου απλό σύνολο, που μπορείς να εκμεταλλευτείς στην συνέχεια και στα casual σύνολα σου κατά την διάρκεια του καλοκαιριού.\nΒίντεο ντοκουμέντο: Ξεκαθάρισμα λογαριασμών μεταξύ ανηλίκων στον Εύοσμο\nΤσουρέκι με γέμιση μερέντας σιροπιαστό !!!\n1.639 προσλήψεις ΕΠΟΠ: Δίμηνη παράταση έλαβαν οι αιτήσεις


Savviou Travel ΝΤΟΥΜΠΑΪ & ΑΜΠΟΥ ΝΤΑΜΠΙ 6ήμερο (ΟΜΑΔΙΚΟ) - Savviou Travel\nΝΤΟΥΜΠΑΪ & ΑΜΠΟΥ ΝΤΑΜΠΙ 6ήμερο (ΟΜΑΔΙΚΟ)\nΔιάρκεια: Αναχωρήσεις: 23/03/2022, 22/04/2022, 10/06/2022\nΤοποθεσία: Χώρα: Αραβικά Εμιράτα Πόλη: Ντουμπάι (5)\nΤιμή: από 845€ *\nΑναχωρήσεις: 23/03/2022, 22/04/2022, 10/06/2022\nΤέλη εισόδων (π.χ. μουσεία): Στο Dubai Aquarium & Underwater Zoo, στoν 124ο όροφο του Burj Khalifa, στο μουσείο του Λούβρου, στο EXPO DUBAI, το μεγαλύτερο event .\nΕίσοδος στο EXPO DUBAI, το μεγαλύτερο event\nΜε το χαρακτηριστικό τοπικό ταξί του Creek την Abra θα περάσουμε στα πασίγνωστα παζάρια του Χρυσού και των Μπαχαρικών, που έρχονται όπως παλιά από διάφορες χώρες της Ανατολής. Συνεχίζουμε την ξενάγησή μας με την περιοχή της Τζουμέιρα (Jumeirah), με τις μονοκατοικίες και την μοναδική της παραλία. Περνώντας τη Λεωφόρο του Σείχη Ζάϊεντ (Sheikh Zayed), το δρόμο όπου είναι μαζεμένοι περίπου 250 ουρανοξύστες, κατευθυνόμαστε στο Τζαμί της Τζουμέιρα (Jumeirah Mosque) όπου θα κάνουμε μία στάση για φωτογραφίες εξωτερικά και κατόπιν στο ξενοδοχείο σύμβολο του Ντουμπάι στο Burj Al Arab.\nΣτη συνέχεια ακολουθεί η επίσκεψη στο νησί Palm Island το νησί φοίνικα που έχει χτιστεί μέσα στην θάλασσα. Ενδιάμεσα θα υπάρχει και στάση για φωτογραφίες στο ξενοδοχείο των αστέρων το Atlantis the Palm. Στην επιστροφή θα επισκεφτούμε την μοναδική Μαντινάτ Τζουμέιρα (Madinat Jumeirah) τη διάσημη «Βενετία» των Αραβικών Εμιράτων.\nΌμως έφτασε η ώρα για τα ψώνια στο Ντουμπάι και περνώντας από το παλάτι του Σείχη κατευθυνόμαστε στο Dubai Mall για τις αγορές σας. Επίσης θα δείτε από κοντά τα μεγαλύτερα σιντριβάνια του κόσμου που χορεύουν υπό τους ήχους της μουσικής, μπροστά στον υψηλότερο ουρανοξύστη του κόσμου Burj Khalifa. Θα επισκεφτούμε το ψηλότερο κτίριο το κόσμου με ύψος 828 μέτρα και θα μάθουμε την ιστορία και τα στάδια κατασκευής του. Θα έχετε την ευκαιρία να μπείτε στο γρηγορότερο ασανσέρ (65χλμ/ώρα), να ανεβείτε στα παρατηρητήρια 124-125 και να θαυμάσετε την ομορφότερη θέα του περσικού κόλπου και των Αραβικών Εμιράτων. (Η είσοδος περιλαμβάνεται).\nΑμέσως μετά ακολουθεί η επίσκεψη στο Dubai Aquarium, το ενυδρείο με το μεγαλύτερο παράθυρο. Σας δίνεται μάλιστα η ευκαιρία να έρθετε πρόσωπο με πρόσωπο με περισσότερα από 33.000 υδρόβια πλάσματα όπως με το τεράστιο Sand Tiger καρχαρία, με σαλάχια κλπ. Μια υποβρύχια περιπέτεια που υπόσχεται να είναι πραγματικά αξέχαστη. Το βράδυ θα απολαύσουμε την πόλη του Ντουμπάι κάνοντας μια δίωρη κρουαζιέρα στο Dubai Creek, μέσα σε παραδοσιακό σκάφος (dhow) με πλούσιο μπουφέ φαγητό. Εκεί θα απολαύσετε το νυχτερινό Ντουμπάι που είναι λουσμένο στα φώτα. Επιστροφή στο ξενοδοχείο και Διανυκτέρευση.\nΜετά το πρωινό μας αναχώρηση για το Αμπού Ντάμπι. Μετά από περίπου 2 ώρες και 190 χιλιόμετρα, θα φτάσουμε στον Άμπου Ντάμπι, την πρωτεύουσα των Ηνωμένων Αραβικών Εμιράτων, το μεγαλύτερο και πλουσιότερο εμιράτο από τα 7 που αποτελούν τη χώρα. Θα κινηθούμε στο δρόμο του Σεΐχη Ζάϊεντ και στην διαδρομή θα έχουμε την ευκαιρία να δούμε στα δεξιά μας την περιοχή Dubai Marina, την πιο καινούρια περιοχή στο Ντουμπάι με τους περισσότερους ουρανοξύστες και την περιοχή Jebel Ali που αποτελεί την βιομηχανική και κατασκευαστική ζώνη του Ντουμπάι.\nΕκεί βρίσκονται, το μεγαλύτερο μέχρι και σήμερα τεχνητό λιμάνι στο κόσμο, το λιμάνι Jebel Ali, το τεχνητό νησί του φοίνικα Jebel Ali και το καινούριο αεροδρόμιο (υπό κατασκευή) που θα είναι το μεγαλύτερο στον κόσμο. Μικρή στάση στη μέση της διαδρομής. Φτάνοντας στο Άμπου Ντάμπι θα επισκεφτούμε και θα ξεναγηθούμε στο μεγαλοπρεπές τζαμί του Σεΐχη Ζάϊεντ που είναι φτιαγμένο όλο από μάρμαρο και χρυσό, ενώ μέσα θα δούμε και το μεγαλύτερο μονοκόμματο χειροποίητο χαλί στον κόσμο. Από εκεί θα περάσουμε από την περιοχή με τα 17 παλάτια των γιων του Σεΐχη Ζάϊεντ για να καταλήξουμε εξωτερικά στο παλάτι του Σεΐχη Χαλίφα, τωρινού κυβερνήτη του Άμπου Ντάμπι αλλά και προέδρου της χώρας. Περνώντας από το μεγαλοπρεπές ξενοδοχείο 6 αστέρων Emirates Palace που είναι κτισμένο με χρυσό, μάρμαρο, γρανίτη και αλάβαστρο σε όλους του τους χώρους (πηγαίνουμε για καφέ κατόπιν διαθεσιμότητας) καταλήγουμε στο εντυπωσιακό μουσείο του Λούβρου, με ΠΛΗΡΩΜΕΝΗ ΕΙΣΟΔΟ!\nΜέσα στο μουσείο θα έχουμε χρόνο να θαυμάσουμε το εκπληκτικό από αρχιτεκτονικής άποψης μουσείο και τα δεκάδες εκθέματα διαφόρων πολιτισμών που εκτίθενται μέσα σε αυτό. Επιστροφή στο Ντουμπάι αργά το απόγευμα.\nΜετά το πρωινό μας στο ξενοδοχείο, έχουμε χρόνο ελεύθερο. Νωρίς το μεσημέρι θα ξεκινήσουμε για μία μοναδική περιπέτεια στην έρημο με Jeep 4Χ4. Μετά από παιχνίδια με τα Jeep 4Χ4 στους αμμόλοφους και φωτογραφίες στο ηλιοβασίλεμα, θα καταλήξουμε σε Βεδουίνικες τέντες.\nΕκεί θα μας καλωσορίσουν σύμφωνα με την Αραβική φιλοξενία βεδουίνοι, προσφέροντας μας παραδοσιακό τσάι και θα έχουμε την ευκαιρία να απολαύσουμε μια μικρή βόλτα με καμήλες. Το δείπνο απόψε θα είναι barbeque στην τέντα κάτω από τον ουρανό της ερήμου, όπου θα παρακολουθήσουμε παραδοσιακούς χορούς. Αργά το βράδυ θα επιστρέψουμε στο ξενοδοχείο μας για διανυκτέρευση.\nΗμέρα 5η: Ντουμπάι (Expo Dubai)\nΜετά το πρωινό μας στο ξενοδοχείο, επισκεφθείτε το Mega Event EXPO 2020. Με τα εισιτήρια που θα σας προμηθεύσουμε, ζήστε την εκπληκτική Expo Dubai σε αυτή την ολοήμερη περιήγηση, η οποία διαθέτει 192 περίπτερα και θεωρείται η μεγαλύτερη διοργάνωση που έχει πραγματοποιηθεί ποτέ στον αραβικό κόσμο. Αφιερώστε λίγο χρόνο για να περπατήσετε και να εξερευνήσετε κάθε μία από τις τρεις θεματικές περιοχές – Ευκαιρία, (opportunity) Κινητικότητα (mobility) και Βιωσιμότητα (sustainability).\nΣτη συνέχεια, απολαύστε ένα διάλειμμα για φαγητό και εξερευνήστε το μεγαλύτερο γαστρονομικό σόου στον κόσμο, το οποίο προσφέρει 200 επιλογές για φαγητό με κουζίνα από όλο τον κόσμο. Τέλος, επισκεφθείτε το World’s Greatest Immersion – Al Wasl Plaza, το οποίο βρίσκεται στην καρδιά της Expo. Απολαύστε απίστευτες παραστάσεις θαυμάζοντας την ομορφιά του θόλου, που είναι η μεγαλύτερη επιφάνεια προβολής 360 μοιρών στον κόσμο.\n*Η έκθεση Mega Event EXPO τελειώνει στις 31/3.


Η Αλήθεια να Λέγεται: Αλέξης Τσίπρας: Ο συμβιβασμός μας κρατάει ζωντανούς να συνεχίσουμε να παλεύουμε\nΣτην καταπολέμηση της διαφθοράς και της διαπλοκής.\nΣτην προώθηση σημαντικών μεταρρυθμίσεων και αναγκαίων αλλαγών στο πολιτικό σύστημα.\nΣτη προώθηση στοχευμένων δράσεων για τη στήριξη των πιο αδύναμων κοινωνικών ομάδων.\nΟ «κομματικός» ΣΥΡΙΖΑ οφείλει να αντιστοιχηθεί με τον «κοινωνικό». Να υποδεχθεί τις αγωνίες και τις προσδοκίες των δεκάδων χιλιάδων απλών ανθρώπων που στηρίζουν σε αυτόν τις ελπίδες του.\nΚαι συντεταγμένα, όπως αρμόζει στη δημοκρατική κουλτούρα της αριστεράς, να οδηγηθεί το Σεπτέμβρη σε ευρείες συλλογικές διαδικασίες ώστε να προσδιορίσουμε τους στόχους και τα χαρακτηριστικά της αριστερής διακυβέρνησης στα νέα δεδομένα». (πηγή)


Κύπελλο Ελλάδας: Έτοιμοι να γράψουν ιστορία ΠΑΟΚ και ΑΕΚ – Candia Doc\nCandia Doc > ΑΘΛΗΤΙΣΜΟΣ > Κύπελλο Ελλάδας: Έτοιμοι να γράψουν ιστορία ΠΑΟΚ και ΑΕΚ\nΟι δυο Δικέφαλοι απέκτησαν ξεκάθαρο προβάδισμα πρόκρισης στον 76ο τελικό του Κυπέλλου Ελλάδας, όπου θα αποτελέσουν για 3η σερι σεζόν το ίδιο ζευγάρι, κάτι που δεν έχει προηγούμενο στην διοργάνωση. Ποιοί ήταν τα άλλα ζευγαρια που μετρούσαν απο δυο σερί τελικούς\nΜε γκολ του Πόνσε στο 63΄ και του Κρίστισιτς στο πρώτο λεπτό των καθυστερήσεων, η ΑΕΚ νίκησε στο ΟΑΚΑ τη Λαμία με 2-0, στην πρώτη συνάντηση των δύο ομάδων για την ημιτελική φάση του Κυπέλλου Ελλάδας. Η ρεβάνς στην πρωτεύουσα της Φθιώτιδας θα διεξαχθεί στις 24 Απριλίου.\nΜε δύο γκολ του Λέο Μάτος στο 17ο λεπτό και στο 90΄+6 του αγώνα, ο ΠΑΟΚ νίκησε στην Τούμπα με 2-0 τον Αστέρα Τρίπολης, στην πρώτη συνάντηση των δύο ομάδων για την ημιτελική φάση του Κυπέλλου Ελλάδας. Η ρεβάνς στο «Θ. Κολοκοτρώνης» θα διεξαχθεί στις 24 Απριλίου.\nΣε θεσμό… Δικεφάλων εξελίσσεται το Κύπελλο Ελλάδας, αφού ο ΠΑΟΚ και η ΑΕΚ ετοιμάζονται να αποτελέσουν για τρίτη συνεχόμενη χρονιά το ζευγάρι του τελικού, διεκδικώντας το τρόπαιο, κάτι που δεν έχει συμβεί ποτέ ξανά στο παρελθόν!\nΤις δυο προηγούμενες σεζόν σε Βόλο και ΟΑΚΑ, νικητές ήταν οι ασπρόμαυροι, που φέτος θέλουν όσο τίποτα άλλο να κάνουν το πρώτο νταμπλ της ιστορίας τους, ενώ οι κιτρινόμαυροι φιλοδοξούν να σώσουν την παρτίδα με ένα τρόπαιο, παίρνοντας “εκδίκηση” για τους δυο σερί χαμένους τελικούς.\nΤο 2-0 του ΠΑΟΚ απέναντι στον Αστέρα και το 2-0 της ΑΕΚ κόντρα στη Λαμία, τους δίνει αναμφισβήτητα το προβάδισμα για να φτάσουν στον τελικό, όμως όλα θα ξεκαθαρίσουν στις ρεβάνς σε Τρίπολη και Φθιώτιδα αντίστοιχα. Πάντως, οι Δικέφαλοι είναι αναμφίβολα τα φαβορί.\nΜόνο τρεις φορές έχει υπάρξει… deja vu σε ζευγάρι τελικού. Τις σεζόν 1957-58 και 1958-59 έπαιξαν Ολυμπιακός – Δόξα Δράμας, με νικητές τους ερυθρόλευκους με σκορ 5-1 και 2-1 αντίστοιχα. Επίσης, τις σεζόν 1993-94 και 1994-95 έπαιξαν Παναθηναϊκός – ΑΕΚ, με τον κυπελλο να καταλήγει δις στους πράσινους.\nΚάτι αντίστοιχο έγινε τα δυο προηγούμενα χρόνια, με τον ΠΑΟΚ να νικάει 2-1 στο Πανθεσσαλικό και 2-0 στο ΟΑΚΑ, κυνηγώντας φέτος το “3 στα 3”, εφόσον ξεπεράσει πρώτα το εμπόδιο των Αρκάδων και περάσει στον τελικό.\nΌσο για την ΑΕΚ, διεκδικεί την πρόκρισή της σε τέταρτο σερί τελικό, κάτι πάντως που έχει καταφέρει άλλη μια φορά στο παρελθόν (από το 1994 ως το 1997), με δυο νικηφόρους και δυο χαμένους τελικούς. Αν σηκώσει φέτος το τρόπαιο, θα έχει ισοφαρίσει το δικό της ρεκόρ στην διοργάνωση!\nΑΘΛΗΤΙΣΜΟΣΑΕΚ, ΑΣΤΕΡΑΣ ΤΡΙΠΟΛΗΣ, ΚΥΠΕΛΛΟ ΕΛΛΑΔΑΣ, ΛΑΜΙΑ, ΠΑΟΚ\nΣτο νοσοκομείο 6χρονο παιδί μετά από ξυλοδαρμό από τη μητέρα του – Συνελήφθη η 33χρονη\nΑντιμέτωπη με τη Δικαιοσύνη βρίσκεται μία 33χρονη μητέρα, η οποία συνελήφθη καθώς...\nΑνεβαίνει ο αριθμός των κρουσμάτων σε νεοσύλλεκτους στο ΚΕΥΠ Λαμίας,...


Σχέδια για παραγγελία αεροσκαφών από τη MIG - Σελίδα 13 - airliners.GR\nΔημοσίευσηαπό flesland » 25 Ιουν 2009, 20:48\nMike_ έγραψε: Την Κυριακή έχει συνάντηση με στελέχη της MIG Vice President (ονόματα δεν θα αναφέρω) της Boeing. Εκτάκτως καταφτάνει Αθήνα. Με ό,τι και συνεπάγεται αυτό.\nΑυτό είναι επιβεβαιωμένο? Οι Κυριακές συνήθως δεν είναι η μέρα για meetings, τόσο πολύ βιάζονται?\nΔημοσίευσηαπό Speedbird8 » 25 Ιουν 2009, 21:03\nΝαι, είναι. Επίσης, το ότι θα υπάρξει συνάντηση δεν σημαίνει πως υπάρχει συμφωνία ή πως θα υπάρξει συμφωνία.\nΔημοσίευσηαπό sotisdiv » 25 Ιουν 2009, 21:32\nΣίγουρα όμως θα υπάρξει προσφορά τα πρακτικά της οποίας καλό θα ήταν αν μπορούσαμε να τα μάθουμε κι εδώ.\nΔημοσίευσηαπό flesland » 25 Ιουν 2009, 21:40\nΊσως τότε να βίαζονται γιατί υπάρχει "καλή" προσφορά από αλλού.\nΔημοσίευσηαπό Speedbird8 » 25 Ιουν 2009, 21:44\nΑν η συνάντηση αφορά την νέα Ολυμπιακή, καλό θα ήταν να γίνουν γνωστά συμφωνώ. Απλά προσθέτω πως όπως έγραψα και πάνω, παραθέτω τα μέρη που θα συμμετάσχουν στην συνάντηση.\nΗ MIG δεν είναι μόνο ιδιοκτήτρια της νέας Ολυμπιακής (είναι και τράπεζα) και η Boeing δεν πουλάει μόνο Commercial αεροσκάφη. Αυτά, και ζητώ την κατανόηση των mods αν χρειάστηκα παραπάνω ποστς για να δώσω το gossip. Απλα, για να μην παρεξηγηθώ, το μόνο που μπορώ να μοιραστώ μαζί σας (γιατί είμαι και εγώ στο σκοτάδι, προς το παρόν) είναι το γεγονός της - έκτακτης - συνάντησης. Κυριακή κοντή γιορτή.\nΔημοσίευσηαπό Fxxxr » 26 Ιουν 2009, 01:45\nΔεν έχω πληροφορίες για το τι θα αγοράσει η MIG αλλά (και αυτό είναι πολύ καμένο) παρατήρησα ότι στο σαιτ για το logo και ποιο συγκεκριμένα στο παιχνίδι τα δυο αεροσκάφη που δείχνει μοιάζουν πολύ το ένα με dash (αναμενόμενο) και το άλλο με airbus (χαρακτηριστικά τα wingtip fences). Δεν λέω ότι δεν μπορεί να είναι τυχαίο, αλλά λογικά η MIG θα πρόσεχε κάτι τέτοια «τυχαία». Το παρατήρησα και είπα να το γράψω.\nΔημοσίευσηαπό McLovin » 27 Ιουν 2009, 03:02\nΚαλύτερα boeing μάλλον...\nΗ ευρώπη έχει γεμίσει με airbus 320....\nΑν είναι να πάρει airbus ας πάρει κανά airbus 380 (αχα καλό ε! που έλεγε και ο σεφερλής )\nΔημοσίευσηαπό M!ke » 27 Ιουν 2009, 14:53\nΤο αεροπλάνο στο oalogo.gr είναι Α300, που αν και δεν πετάει πια για την ολυμπιακή έχει συνδεθεί με την εικόνα της εταιρίας όσο και το Α340 (αν παρατηρήσατε ποτέ πλάνα αρχείων σε δελτία ειδήσεων για την ολυμπιακή θα το δείτε).\nΓενικά πιστεύω πως το 737NG συμφέρει την ΟΑ μιας και ήδη λειτουργεί 737 και ειδικά με την τελευταία έκδοση του 737-900 το -900ER που υπερβαίνει το Α321 σε χωρητικότητα κι επιδόσεις, είναι ελαφρύτερο και - σύμφωνα με την Boeing - έχει χαμηλότερο κόστος λειτουργίας (cost per seat mile): http://www.boeing.com/commercial/737family/pf/pf_900ER_back.html\nΘα μπορούσε να αντικαταστήσει τα 737-300 και -400 και τα ναυλωμένα με όλη την γκάμα (600/700/800/900ER), με τα 737-600 να καλύπτουν εσωτερικά δρομολόγια.\nMcLovin έγραψε: Αν είναι να πάρει airbus ας πάρει κανά airbus 380 (αχα καλό ε! που έλεγε και ο σεφερλής )\nΜε το Α340-500 όμως δε θα μπορούσε να ξαναξεκινήσει δρομολόγια για Αυστραλία - non-stop αυτή τη φορά! - χωρίς ETOPS; ...μια σκέψη κάνω\nΔημοσίευσηαπό McLovin » 27 Ιουν 2009, 16:33\nΜε αρκετά θα μπορούσε, το θέμα είναι ,όμως, ενδιαφέρεται (στην αρχη τουλάχιστον) για τέτοια long haul δρομολόγια η MIG?\nΔημοσίευσηαπό sggr » 27 Ιουν 2009, 21:38\nA340-500 και ETOPS δεν πάνε μαζί...\nΔημοσίευσηαπό TAKIS » 27 Ιουν 2009, 22:44\nΑν εννοεις Συδνευ--Μελβουρνη με τιποτα θα πρεπει να βαλει 180 θεσεις που για να συμφερει θα πρεπει να ειναι F-C class μονο που δεν το κοβω ευκολο.\nΝομιζω την Αυστραλια πρεπει να την ξεχασουμε αν οχι για παντα τοτε για πολυ καιρο.\nΔημοσίευσηαπό Clansman » 27 Ιουν 2009, 23:07\nΚαλησπέρα! Απευθείας Αυστραλία δεν πρέπει μπορεί να παει. Αθήνα-Σύδνεη ειναι 9517 μίλια κ το μόνο αεροσκάφος που το πλησιάζει είναι το 777-200LR (9380 max range). Non stop λοιπόν και εγώ το βλέπω δύσκολο αλλά μια ωραία code sharing με κάποια Qantas κ Air New Zealand θα μπορούσε να ανοίξει ενδιαφέρον προόρισμους .\nΑπλα εικασίες κάνω και εγώ το ερμο..\nΕγγραφή: 28 Ιουν 2009, 12:23\nΑγαπημένη αεροπορική εταιρεία (ICAO Code): ΤΑΕ\nΔημοσίευσηαπό kkious » 28 Ιουν 2009, 12:36\nΧμμ, Αθηνα- Συδνευ ειναι 9517 (9523 actually) static miles => 8275 nm. Το Α345 εχει 8500nm. Το eastbound βγαινει ανετα. Το westbound τωρα ειναι λιγο tricky.\nΔημοσίευσηαπό jerry » 28 Ιουν 2009, 13:17\nΑν και είστε εντελώς off-topic, μπερδεύετε το 772 με το LR. Δείτε λίγο το range του 772LR.\nΔημοσίευσηαπό M!ke » 29 Ιουν 2009, 13:51\ntarig_gr έγραψε: A340-500 και ETOPS δεν πάνε μαζί...\nΓι' αυτό λέω δίχως ETOPS... αν και δεν ξέρω πόσο περιορίζεται ένα δικινητήριο για αυτήν την διαδρομή.\nClansman έγραψε: Αθήνα-Σύδνεη ειναι 9517 μίλια κ το μόνο αεροσκάφος που το πλησιάζει είναι το 777-200LR (9380 max range).\nΗ εμβέλειά του 777-200LR φτάνει τα 9380 ναυτικά μίλια.\nkkious έγραψε: Χμμ, Αθηνα- Συδνευ ειναι 9517 (9523 actually) static miles => 8275 nm. Το Α345 εχει 8500nm. Το eastbound βγαινει ανετα. Το westbound τωρα ειναι λιγο tricky.\nΤο τελευταίο Α345 έχει 9000 ν.μ.\nΚι εγώ για το πίσω αναρωτιόμουν. Απ'όσο ξέρω μειώνεται η εμβέλεια λόγω ανέμων.\nΠάντως οι Qantas, BA και Virgin μάχονται για το ποιός θα καλύψει πρώτος το Kangaroo Route (London-Sydney) non-stop. Βέβαια αυτές είναι αεροπορικοί κολοσσοί ενώ η ΟΑ κοιτά να σταθεί στα πόδια της... άρα όντως έχω βγει εκτός θέματος. Με συγχωρείτε.


Κορυφαίοι αθλητές και κρητικοί σήμερα στο ΣΕΦ - Αθλητισμός - Νέα Κρήτη\nΤώρα διαβάζετε: Κορυφαίοι αθλητές και κρητικοί σήμερα στο ΣΕΦ\nΚορυφαίοι αθλητές και κρητικοί σήμερα στο ΣΕΦ\nΟρισμένοι από τους κορυφαίους Έλληνες αθλητές και αθλήτριες θα έχουν την ευκαιρία να δοκιμάσουν τις δυνάμεις τους, ενόψει της καλύτερης προετοιμασίας τους για το Πανελλήνιο Πρωτάθλημα, 10-11/2, στο ίδιο γήπεδο.\nΟρισμένοι από τους κορυφαίους Έλληνες αθλητές και αθλήτριες θα έχουν την ευκαιρία να δοκιμάσουν τις δυνάμεις τους στην ημερίδα κλειστού στίβου που γίνεται σήμερα στο ΣΕΦ, ενόψει της καλύτερης προετοιμασίας τους για το Πανελλήνιο Πρωτάθλημα, 10-11/2, στο ίδιο γήπεδο.\nΟ αθλητής που θα «μαγνητίσει» τα βλέμματα θα είναι ο Κώστας Φιλιππίδης. Ο «ασημένιος» πρωταθλητής Ευρώπης στο επί κοντώ στο Βελιγράδι ξεκίνησε πολύ δυνατά τη χρονιά με άλμα στα 5.71 στην Ορλεάνη. Ο συγκεκριμένος θα είναι ο μοναδικός αγώνας του πανελλήνιου ρέκορντμαν μπροστά στο ελληνικό κοινό, καθώς στις 10 Φεβρουαρίου θα αγωνιστεί στο μίτινγκ που θα γίνει στη Ρουέν και θα απουσιάσει από το Πανελλήνιο Πρωτάθλημα.\nΣτο ίδιο αγώνισμα ξεχωρίζουν ακόμη οι Θοδωρής Χρυσανθόπουλος και Πέτρος Χατζίου.\nΔυνατή κούρσα θα γίνει στα 60 μέτρα ανδρών, με τον Κώστα Ζήκο να «κυνηγάει» νέο ατομικό ρεκόρ. Ντεμπούτο στη σεζόν θα κάνει ο Μάκης Στεργιούλης, που επιδιώκει να επιστρέψει σε καλά αποτελέσματα. Ο Γιάννης Γρανιτσιώτης στον Άγιο Κοσμά έκανε επίδοση 6.90 και πέτυχε πανελλήνιο ρεκόρ Κ18.\nΣτο αντίστοιχο αγώνισμα των γυναικών θα τρέξει η Ελισάβετ Πεσιρίδου, που επέλεξε να ξεκινήσει τη χρονιά με 60 μέτρα και να τρέξει εμπόδια την ερχόμενη εβδομάδα στο μίτινγκ της Καρλσρούης. Στην ίδια απόσταση θα τρέξει και η Κατερίνα Σαρρή.\nΗ Ειρήνη Βασιλείου επέστρεψε από την Πρετόρια και στο ΣΕΦ θα έχει την ευκαιρία να δοκιμάσει τις δυνάμεις της στα 200 μέτρα.\nΔΙΑΒΑΣΤΕ ΕΠΙΣΗΣ: Αγωνιστικό ντεμπούτο σήμερα για την Ειρήνη Βασιλείου\nΟ Παναγιώτης Μαντζουρογιάννης με 7.60 την περασμένη εβδομάδα σημείωσε ατομικό ρεκόρ. Στο μήκος ξεχωρίζουν και οι Νίκος Καψής, Άγγελος Ρούσσος.\nΣτα 800 μέτρα ανδρών, θα κοντραριστούν ο Ανδρέας Δημητράκης και ο ανερχόμενος Θάνος Καλάκος.\nΣτα 400 μέτρα γυναικών, θα ξεκινήσει τη χρονιά η Κωνσταντίνα Γιαννοπούλου, εκεί όπου θα αγωνιστούν οι Άννα Κιάφα και Άρτεμις Αναστασίου.\nΣτα 5.000 μέτρα ανδρών έχει δηλωθεί ο έφηβος Γιώργος Τζατζιμάκης.\nΣτο επί κοντώ γυναικών, η Ελένη Πόλακ θα επιδιώξει άλματα πάνω από το 4.25, ήτοι ατομικό της ρεκόρ, ενώ στο ίδιο αγώνισμα ξεχωρίζουν ακόμη οι Βαγενά και Αδαμοπούλου.\nΣτο τριπλούν θα πάρει μέρος η Σπυριδούλα Καρύδη, που το περασμένο Σάββατο σημείωσε πανελλήνιο ρεκόρ Κορασίδων, ενώ στο ύψος ξεχωρίζει η, επίσης, κορασίς, Παναγιώτα Δόση.


2,127 items total [81 - 100] Search: << First < Previous Next > Last >>\nGreek literature 01151. ΑΝΤΩΝΙΑΔΗΣ, ΒΥΡΩΝ, Παλίρροιες. [Ποιήματα], Αθήνα, 1960, σ.37, 8ο, σκληρά εξώφυλλα 8 €\nGreek literature 21396. ΑΝΤΩΝΙΟΥ, ΤΑΚΗΣ, Εν αρχή ην το μηδέν. Ποιήματα, Αθήνα, 1976, σ.155, 8ο, δεμένο με πανί 18 €\nGreek literature 26720. ΑΝΤΩΝΙΟΥ, ΤΑΚΗΣ, Επανάσταση των νεκρών. Ποίηση, Αθήνα, 1978, σ.119, 4o, το εξώφυλλο, οι δύο πρώτοι πίνακες και τα σχέδια είναι του Ανδρέα Ανδρεάδη, ο τρίτος πίνακας είναι του Χιλιανού ζωγράφου και ποιητή Claudio Lange, σκληρά εξώφυλλα 18 €\nGreek literature 26721. ΑΝΤΩΝΙΟΥ, ΤΑΚΗΣ, Κύκλος θανάτου και γένεσης. Ποίηση, Αθήνα, 1977, σ.142, 4ο, το εξώφυλλο και τα εκτός κειμένου σχέδια έγιναν απ' τον Ανδρέα Ανδρεάδη και μετατυπώθηκαν απ' το χέρι του ίδιου στο χαρτί με μεταξοτυπία, σκληρά εξώφυλλα 24 €\nGreek literature 26722. ΑΝΤΩΝΙΟΥ, ΤΑΚΗΣ, Πρώτη Τριλογία 1976 - 1979. Α' τόμος - Β' τόμος, Αθήναι, "Εποπτεία", 1980, σ.201+276, 4o, η εικονογράφηση βασίζεται σε έργα του William Blake, σκληρά εξώφυλλα 45 €\nGreek literature 23451. ΑΝΤΩΝΙΟΥ, ΧΡΗΣΤΟΣ, Το άλλο ημισφαίριο. [Ποιήματα], Θεσσαλονίκη, "Νέα Πορεία", 1980, σ.47, 4ο, άκοπο 9 €\nGreek literature 21036. ΑΞΕΛΟΣ, ΛΟΥΚΑΣ, Περιπέτεια ή επιστροφή αρ. 2, Αθήνα, "Στοχαστής", 1981, σ.58, 8ο 13 €\nGreek literature 40938. ΑΞΕΛΟΣ, ΛΟΥΚΑΣ, Ταξίδι στη νύχτα. Με ένα πίνακα του Μιχάλη Γεωργά, Αθήνα, "Στοχαστής", 1986, σ.45, 8ο, με αφιέρωση 12 €\nGreek literature 31991. ΑΞΙΩΤΗ, ΜΕΛΠΩ, Σύμπτωση * Κοντραμπάντο * Θαλασσινά, [Αθήνα], "Κέδρος", χ.χ., σ.55, 4ο 16 €\nGreek literature 39124. ΑΞΙΩΤΗ, ΜΕΛΠΩ, Το σπίτι μου. Διήγηση, Αθήνα, "Θεμέλιο", 1965, σ.166, 8ο 22 €\nGreek literature 23692. ΑΞΙΩΤΗΣ, ΔΙΑΜΑΝΤΗΣ, Διαμπερές, Θεσσαλονίκη, "Σκαπτή Ύλη", 1976, σ.37, 8ο, με αφιέρωση, τυπώθηκε σε 500 αντίτυπα 15 €\nGreek literature 30488. ΑΞΙΩΤΗΣ, ΔΙΑΜΑΝΤΗΣ, Ποσοστό ευθύνης. [Ποιήματα], Καβάλα, 1974, σ.43, 8ο, με αφιέρωση 13 €\nGreek literature 21033. ΑΞΙΩΤΗΣ, ΔΙΑΜΑΝΤΗΣ, Ύπνος μεσημβρίας, Θεσσαλονίκη, "Αγροτικές Συνεταιριστικές Εκδόσεις", 1985, σ.46, 8ο, με αφιέρωση 9 €\nGreek literature 13220. ΑΞΙΩΤΗΣ, ΠΕΤΡΟΣ, " Φωνές από τον Όλυμπο ". Ποιητική συλλογή, Θεσσαλονίκη, 1950, σ.95, 8ο, με αφιέρωση 15 €\nGreek literature 02242. ΑΞΙΩΤΗΣ, ΠΕΤΡΟΣ, Μπροστά στο βάραθρο. Δράμα σε πρόλογο και πράξεις τρεις. Βραβείον Ακαδημίας Αθηνών, Αθήναι [=Θεσσαλονίκη], [1939;], σ.121, 8ο, διακριτική σφραγίδα ιδιοκτήτη (δύο φορές) 30 €\nGreek literature 21214. ΑΠΟΣΠΕΡΙΤΑΚΗΣ, ΓΙΩΡΓΗΣ, Αιγαιϊδικά. Μια αυθαίρετη εικονοποίηση για τις χαμένες πολιτείες [ποιήματα και φωτογραφίες. Ο ποιητής "στις ειδικές φωτογραφικές λήψεις συνεργάστηκε με τον ζωγράφο - φωτογράφο Νίκο Ντουκάκη"], χ.τ., "Γνώση", 1984, σ.128, διαστάσεις 22Χ29, σκληρά εξώφυλλα 20 €\nGreek literature 30860. ΑΠΟΣΤΟΛΑΤΟΣ, ΓΕΩΡΓΙΟΣ, Τραγούδια της ζωής μου. [Ποιήματα], Θεσσαλονίκη, 1964, σ.38, 4ο, με αφιέρωση 7 €\nGreek literature 27549. ΑΠΟΣΤΟΛΙΔΗΣ, Η. Ν., Ανθολογία 1708 - 1940, έκδοση τετάρτη, Αθήναι, "Εστία", χ.χ. [=1949], σ.654, 8ο, σκληρά εξώφυλλα (πανί), "ζαρωμένο" ελάχιστο τμήμα του εξωφύλλου 35 €\nGreek literature 31385. ΑΠΟΣΤΟΛΙΔΗΣ, Η. Ν., Ανθολογία 1708 - 1952, έκδοση πέμπτη, Αθήναι, "Εστία", χ.χ. [=1954;], σ.880, 8ο, δεμένο 30 €\nGreek literature 20196. ΑΠΟΣΤΟΛΟΠΟΥΛΟΣ, ΘΕΟΔΩΡΟΣ, Λυτρωμοί. Νουβέλλα, Αθήνα, "Μαυρίδης", 1971, σ.72, 8ο, άκοπο 10 €\n< Previous 1... 3 4  6 7 ...107 Next >


Γιατί τα μοναστηριακά φαγητά είναι πιο νόστιμα από τα ηγεμονικά; | Διακόνημα\nΟ όσιος Θεοδόσιος του Κιέβου.\nΣτους ευσεβείς επισκέπτες που έρχονταν για πνευματική ωφέλεια, ο όσιος Θεοδόσιος, ηγούμενος της Λαύρας των Σπηλαίων του Κιέβου, παρέθετε μαζί με τη θεία διδασκαλία και γεύμα με ψωμί, κρασί και φαγητά του μοναστηριού. Αυτό το έκανε αρκετές φορές και στον ηγεμόνα Ιζιασλάβο, ο οποίος κάποτε, ενώ έτρωγε, είπε στον όσιο:\n– Στο σπίτι μου, πάτερ, υπάρχουν όλα τα καλά του κόσμου. Οι υπηρέτες μου είναι άριστοι γνώστες της μαγειρικής τέχνης. Και όμως, τα ηγεμονικά μου φαγητά ποτέ δεν έχουν τη νοστιμάδα που βρίσκω στα δικά σας. Για εξήγησέ μου, σε παρακαλώ, που οφείλεται η επιτυχία σας αυτή;\n– Άρχοντά μου, αφού ζητάς να μάθεις την αιτία, θα σου την αποκαλύψω. Εδώ στο μοναστήρι μας, πριν αρχίσουν οι αδελφοί το μαγείρεμα, τηρούν τον εξής κανονισμό: Ο προϊστάμενος του μαγειρείου έρχεται και παίρνει την ευλογία μου. Έπειτα γονατίζει τρεις φορές μπροστά στην Αγία Τράπεζα και μ’ ένα κερί παίρνει φωτιά από το καντήλι του Ιερού, για ν’ ανάψει μ’ αυτή την εστία του μαγειρείου ή τον φούρνο.\nΟ βοηθός, πριν βάλει το νερό στο καζάνι, ζητάει την ευλογία του προϊσταμένου του. “Ευλόγησον, πάτερ”, του λέει. “Ο Θεός να σε ευλογεί, αδελφέ”, αποκρίνεται ο προϊστάμενος.\nΣυχνά, μάλιστα, δέχονται χτυπήματα από τους επόπτες. Κοντολογίς, όλα γίνονται με αμαρτίες. Σ’ αυτό οφείλεται το ότι δεν βρίσκεις νόστιμα τα φαγητά σας.\nΠράγματι, πάτερ, έτσι ακριβώς είναι, όπως τα λες, συμφώνησε ο Ιζιασλάβος.\nΑπό το «Πατερικόν των Σπηλαίων του Κίεβου», έκδοση Ιεράς Μονής Παρακλήτου.